# name
Lliçons audiovisuals en Moodle per a l’aprenentatge autònom en el laboratori d’electromagnetisme

# metadata.dc.description.abstract[].value
En els cursos 2022-2023 i 2023-24 s’han implementat lliçons audiovisuals en el Campus Virtual del laboratori de l’assignatura ‘Electromagnetisme’ del grau de Física amb l’objectiu de millorar l’aprenentatge i les destreses experimentals de l’alumnat en el laboratori. El format audiovisual s’adapta a les preferències de l’alumnat i els permet preparar millor el treball a realitzar a l’aula laboratori. Durant la seva implementació s’ha observat que l’alumnat utilitza les lliçons principalment per a aquesta tasca de preparació. Les enquestes de satisfacció de l’alumnat evidencien un alt grau de satisfacció amb l’eina implementada. El professorat també observa una millora en les habilitats experimentals, que li permet reduir el temps d’explicacions tècniques i utilitzar-lo per a aprofundir en discussions sobre els resultats i els fenòmens físics treballats. Els resultats del projecte demostren que les lliçons audiovisuals són una eina útil per a millorar les habilitats experimentals dels estudiants al laboratori i així aprofitar millor les hores de treball pràctic.

# metadata.dc.rights[].value
cc by-nc-nd (c) Fernández Pradas, Juan Marcos et al., 2025

# metadata.dc.title[].value
Lliçons audiovisuals en Moodle per a l’aprenentatge autònom en el laboratori d’electromagnetisme